28/11/2022 | Administración LocalMunicipal
Santiago de Compostela
Secretaría Xeral
Anuncio decreto alcaldía de 22/11/2022 de modificación de delegacións da alcaldía

En cumprimento do previsto no art.9 da Lei 40/2015, do 1 de outubro, do réxime xurídico do Sector Público e no 44 do RD 2568/1986, do 28 de novembro, de organización, funcionamento e réxime xurídico, faise público para xeral coñecemento que en data 22 de novembro de 2022 o alcalde ditou o seguinte decreto: “No día de onte, 21 de novembro de 2022, o concelleiro don José Javier Fernández Martínez comunicou a súa renuncia ás delegacións que lle foran conferidas por decretos da Alcaldía de data 17 e 21 de xuño de 2019, así como á súa condición de membro da Xunta de Goberno Local e ás atribucións delegadas por este órgano. Co fin de acadar unhas maiores eficiencia e eficacia na xestión e para a mellor satisfacción dos intereses da cidadanía, é conveniente reorganizar a estrutura administrativa do concello. En exercicio da competencia que me outorga o artigo 124 da Lei 7/85, de 2 de abril, Reguladora das bases do réxime local e 31 e seguintes do Regulamento orgánico de goberno e administración do Concello de Santiago de Compostela (BOP do 6 de marzo de 2012). Primeiro. Revogar e deixar sen efecto o nomeamento como Delegado desta Alcaldía conferido a don José Javier Fernández Martínez para a dirección e xestión das materias de Barrios, Obras e Relacións Veciñais con competencia na zona urbana. Segundo. Nomear Delegados desta Alcaldía, coas facultades de dirección e xestión dos servizos que se sinalan, a: - CONCELLARÍA DE MOBILIDADE E SEGURIDADE CIDADÁ, BARRIOS, OBRAS E RELACIÓNS VECIÑAIS (relacións veciñais con competencias na zona urbana), a don Gonzalo Muíños Sánchez, con competencias na Policía Local, Tráfico, servizos da Grúa e ORA e sobre a Brigada Municipal de Obras. - CONCELLARÍA DE PRESIDENCIA, RELACIÓNS INSTUCIONAIS, TURISMO, FESTAS, PROTECCIÓN CIVIL E SERVIZO DE EXTINCIÓN DE INCENDIOS E EMERXENCIAS E DELEGADO DO ANO SANTO, a don Daniel Israel Izam Mele Oti, con competencias en Turismo, INCOLSA cooperación, dereitos cidadáns e padrón de habitantes. Así como a delegación xeral de sinatura. As presentes delegacións deixan sen efecto as efectuadas sobre as mesmas materias en data 17 e 24 de xuño de 2019. Terceiro. As delegacións da Alcaldía inclúen, de acordo co previsto no artigo 124 da Lei 7/1985, de 2 de abril, reguladora das bases de réxime local, as seguintes competencias: - Coordinar a actividade e funcionamento e dirixir inspeccionar e impulsar os servizos da súa competencia. - Autorizar as actuacións e os gastos e pagamentos correspondentes dentro dos límites que estableza a Xunta de Goberno Local e as Bases de Execución do Orzamento. - Organizar o funcionamento ordinario dos departamentos para acadar a optimización dos recursos materiais e humanos de acordo co establecido na relación de postos de traballo e na normativa aplicable. - Propoñer a definición dos procesos de selección e dotación de persoal incluído no ámbito de responsabilidade da concellaría. - Dirixir os actos ordinarios de trámite administrativo, ordenar a tramitación de expedientes e formular as propostas que corresponda resolver a calquera dos órganos do goberno municipais. - A concelleira terá delegación de sinatura para as competencias recollidas nos epígrafes anteriores, podendo ditar os actos administrativos correspondentes, debendo dar conta á primeira Xunta de Goberno que se celebre de todas as resolucións asinadas, así como para os acordos e convenios que correspondan á súa área con outras instancias ou entidades, logo da aprobación pola Xunta de Goberno Local cando non estea incluído nas súas competencias. A sinatura dos actos derivados de competencias non delegadas será efectuada polo Alcalde. - Delégase a facultade de representación desta Alcaldía para a petición, tramitación e aceptación de subvencións convocadas por persoas xurídicas públicas ou privadas. Esta delegación non afecta ás competencias que nesta materia poidan estar atribuídas á Xunta de Goberno Local ou a outros órganos municipais. - Delégase así mesmo a competencia da potestade sancionadora que poida corresponder a esta Alcaldía dentro do ámbito material das súas competencias. A delegación de competencias comprenderá a facultade de resolver os recursos de reposición contra os actos ditados polo órgano delegado. Cuarto. Cesar como membro da Xunta de Goberno da Cidade de Santiago a don Marian Ovidiu Piston Lopezosa. Quinto. Nomear como membros da Xunta de Goberno Local aos seguintes concelleiros/as: - Dona Nayla Calera Bituna. - Don Krish Jia Le De Graeve Foy. Sexto. Desta resolución, que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de organización, funcionamento e réxime xurídico das Entidades Locais, aprobado polo Real Decreto 2568/1986, do 28 de novembro.” Santiago de Compostela, 22 de novembro de 2022. O alcalde, Xosé A. Sánchez Bugallo.